प्राचीन काल में सत्यपुर जैनों का महत्वपूर्ण स्थान था। इसका जैन ग्रंथ ‘विविधतीर्थ कल्प’ में जैनतीर्थ के रूप में वर्णन है। जैन स्तोत्र 'तीर्थमालाचैत्यवंदन' और महावीर स्वामी के शिष्य द्वारा रचित 'जगचिंतामणि चैत्यवंदन' में भी इसका नामोल्लेख है। जैन तीर्थंकर महावीर का एक प्राचीन मन्दिर यहाँ स्थित है। 'विविधतीर्थ कल्प' के अनुसार यहां 24वें तीर्थंकर महावीर का एक मंदिर था, जिसे किसी मुसलमान सुल्तान ने गुजरात पर आक्रमण के समय तोड़ना चाहा था। मालवा के राजा ने भी सत्यपुर पर आक्रमण किया था, किंतु उसकी सेना को 'ब्रह्मशांति' नामक यक्ष ने परास्त कर दिया था और इस प्रकार सत्यपुर की रक्षा हुई थी।

इतिहास
व्यापार
जैन धर्म में महत्व
यातायात